พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยแม่โจ้พ.ศ. ๒๕๔๑ ภูมิพลอดุลยเดช ป.ร.ให้ไว้ ณ วันที่ ๘สิงหาคม พ.ศ. ๒๕๔๑เป็นปีที่ ๕๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยแม่โจ้อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย กับมาตรา ๔๗ วรรคสอง และมาตรา ๕๑ วรรคสองแห่งพระราชบัญญัติมหาวิทยาลัยแม่โจ้ พ.ศ. ๒๕๓๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยแม่โจ้พ.ศ. ๒๕๔๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยแม่โจ้ดังนี้(๑) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อ บช.บ.(๒) สาขาวิชาเทคโนโลยีการเกษตร มีปริญญาสามชั้น คือ(ก) เอก เรียกว่า เทคโนโลยีการเกษตรดุษฎีบัณฑิตใช้อักษรย่อ ทษ.ด.(ข) โท เรียกว่า เทคโนโลยีการเกษตรมหาบัณฑิต ใช้อักษรย่อ ทษ.ม.(ค) ตรี เรียกว่า เทคโนโลยีการเกษตรบัณฑิต ใช้อักษรย่อ ทษ.บ.(๓) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิตใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิตใช้อักษรย่อ บธ.ม.(ค) ตรี เรียกว่า บริหารธุรกิจบัณฑิตใช้อักษรย่อ บธ.บ.(๔) สาขาวิชาภูมิสถาปัตยกรรมศาสตร์ มีปริญญาสามชั้น คือ(ก) เอก เรียกว่า ภูมิสถาปัตยกรรมศาสตรดุษฎีบัณฑิตใช้อักษรย่อภ.สถ.ด.(ข) โท เรียกว่า ภูมิสถาปัตยกรรมศาสตรมหาบัณฑิตใช้อักษรย่อภ.สถ.ม.(ค) ตรี เรียกว่า ภูมิสถาปัตยกรรมศาสตรบัณฑิต ใช้อักษรย่อภ.สถ.บ.(๕) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๖) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๗) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๘) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.ทั้งนี้ ให้ระบุชื่อวิชาเอกในวงเล็บต่อท้ายปริญญาด้วย ถ้ามีมาตรา ๔ครุยวิทยฐานะของมหาวิทยาลัยแม่โจ้ มีสามชั้น คือ(๑) ครุยดุษฎีบัณฑิตทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าประมาณ ๑๕ เซนติเมตร หลังจีบและจีบที่หัวไหล่ ตัวเสื้อผ่าอกตลอด มีแถบผ้าหรือกำมะหยี่สีเขียวเข้ม กว้าง ๑๐เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อแขนเสื้อกว้างและยาวตกข้อมือ ตอนกลางแขนเสื้อทั้งสองข้างมีแถบผ้าหรือกำมะหยี่สีเขียวเข้มกว้าง๕ เซนติเมตร จำนวนสามแถบติดเรียงกันโดยมีระยะห่างกัน ๕ เซนติเมตร ที่คอเสื้อมีพู่ทำด้วยไหมสีตามสีประจำคณะยาว ๑๐ เซนติเมตร ผูกห้อยลงมาที่หน้าอก มีผ้าคล้องคอ ด้านนอกทำด้วยผ้าหรือแพรสีดำด้านในทำด้วยผ้าหรือแพรสีเขียว สีขาวและสีเหลือง ขนาดเท่ากันมีแถบผ้าหรือกำมะหยี่สีเขียวเข้ม กว้าง ๘ เซนติเมตร ทาบรอบคอ ปลายนอกของผ้าคล้องคอขลิบด้วยผ้าหรือแพรสีตามสีประจำคณะกว้าง ๒ เซนติเมตร ประกอบด้วยหมวกเป็นรูปสี่เหลี่ยมจัตุรัสยาวด้านละ ๒๔ เซนติเมตรทำด้วยผ้าหรือแพรสีดำติดดุมสีดำที่กึ่งกลางหมวกหนึ่งดุม มีพู่ทำด้วยดิ้นสีทองยาว๒๒ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิต แต่ตอนกลางแขนเสื้อทั้งสองข้างมีแถบผ้าหรือกำมะหยี่สีเขียวเข้มกว้าง๕ เซนติเมตร จำนวนสองแถบติดเรียงกันโดยมีระยะห่างกัน ๕ เซนติเมตรและหมวกมีพู่ทำด้วยดิ้นสีตามสีประจำคณะยาว ๒๒ เซนติเมตร(๓) ครุยบัณฑิต เช่นเดียวกับครุยดุษฎีบัณฑิตแต่ตอนกลางแขนเสื้อทั้งสองข้างมีแถบผ้าหรือกำมะหยี่สีเขียวเข้มกว้าง ๕ เซนติเมตรจำนวนหนึ่งแถบ และหมวกมีพู่ทำด้วยดิ้นสีตามสีประจำคณะยาว ๒๒ เซนติเมตรมาตรา ๕สีประจำคณะ มีดังนี้(๑) คณะธุรกิจการเกษตร สีฟ้า(๒) คณะผลิตกรรมการเกษตร สีเหลืองข้าวโพด(๓) คณะวิทยาศาสตร์ สีส้ม(๔) คณะวิศวกรรมและอุตสาหกรรมเกษตร สีแดงเลือดหมูมาตรา ๖เข็มวิทยฐานะของมหาวิทยาลัยแม่โจ้ สำหรับผู้ได้รับปริญญามีลักษณะเป็นรูปสี่เหลี่ยมผืนผ้าส่วนด้านล่างมน ทำด้วยโลหะ พื้นลงยา สีเขียว ขาว เหลือง ขอบโดยรอบเป็นสีเขียวมีตรามหาวิทยาลัยอยู่ตรงกลาง สำหรับชาย ขนาดกว้าง ๑.๕ เซนติเมตร ยาว ๓ เซนติเมตรสำหรับหญิง ขนาดกว้าง ๑.๕ เซนติเมตร ยาว ๒.๕ เซนติเมตรมาตรา ๗ครุยประจำตำแหน่งมีลักษณะและส่วนประกอบ ดังนี้(๑) ครุยประจำตำแหน่งกรรมการสภามหาวิทยาลัยแม่โจ้มีลักษณะและส่วนประกอบเช่นเดียวกับครุยดุษฎีบัณฑิต แต่ตัวเสื้อและหมวกเป็นสีน้ำตาลเข้มแถบกำมะหยี่ที่เย็บเป็นสาบและแถบที่แขนเสื้อรวมทั้งขอบของผ้าคล้องคอเป็นสีแดงเลือดนกขลิบปลายนอกผ้าคล้องคอเป็นสีเหลือง(๒) ครุยประจำตำแหน่งคณาจารย์มหาวิทยาลัยแม่โจ้มีลักษณะส่วนประกอบและสีเช่นเดียวกับครุยประจำตำแหน่งกรรมการสภามหาวิทยาลัย แต่ไม่มีแถบกำมะหยี่ที่แขนเสื้อมาตรา ๘ให้มหาวิทยาลัยแม่โจ้จัดทำครุยวิทยฐานะ เข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการจัดตั้งมหาวิทยาลัยแม่โจ้ขึ้นแทนสถาบันเทคโนโลยีการเกษตรแม่โจ้จึงสมควรกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยแม่โจ้เสียใหม่ ซึ่งมาตรา ๔๗ วรรคสองแห่งพระราชบัญญัติมหาวิทยาลัยแม่โจ้ พ.ศ. ๒๕๓๙ บัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรให้ตราเป็นพระราชกฤษฎีกา และมาตรา ๕๑ วรรคสอง แห่งพระราชบัญญัติดังกล่าวบัญญัติว่าการกำหนดลักษณะ ชนิด ประเภท และส่วนประกอบของครุยประจำตำแหน่ง ครุยวิทยฐานะและเข็มวิทยฐานะ ให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้มณฑิตา/ผู้จัดทำ๑๖ พฤศจิกายน ๒๕๕๓วิภา/ตรวจ๒๕ พฤษภาคม ๒๕๕๔[๑] ราชกิจจานุเบกษาเล่ม ๑๑๕/ตอนที่ ๔๙ ก/หน้า ๔ /๑๙ สิงหาคม ๒๕๔๑